Uprava družbe preklicuje objavo sklica 16. seje skupščine družbe SIJAJ HRASTNIK d.d., Pot Vitka Pavliča 9, Hrastnik z dne, 28. julija 2010 in objavlja nov sklic skupščine, ki bo dne, 26. avgusta 2010. 

16. seja skupščine družbe SIJAJ HRASTNIK d.d.,
ki bo v četrtek, 26. avgusta 2010 ob 16. uri v sejni sobi družbe Sijaj Hrastnik, Pot Vitka Pavliča 9, Hrastnik bo zasedala z naslednjim 
d n e v n i m  r e d o m:

1. Otvoritev skupščine in izvolitev organov skupščine

    Predlog sklepa: Ugotovi se sklepčnost, za predsednika skupščine se izvoli Andreja Benkoviča in preštevalca glasov Karlija Ocepka in Lucijo Felicijan. Na skupščini prisostvuje notarka Marjana Kolenc-Rus. 

2. Seznanitev skupščine s Poročilom nadzornega sveta o preveritvi Letnega poročila, predlog pokrivanja bilančne izgube za leto 2009 in podelitev razrešnice upravi in nadzornemu svetu. 
Predlog sklepa:
     1. Skupščina se seznani z Letnim poročilom in mnenjem revizorja k Letnem poročilu in Poročilom nadzornega sveta k Letnem poročilu za leto 2009.

     2. Na predlog uprave in ob soglasju nadzornega sveta bilančna izguba v višini 504.178,61 EUR ostaja nepokrita. 

     3. Skupščina podeljuje razrešnico upravi in nadzornemu svetu za leto 2009.

 3. Imenovanje revizorja: 

     Predlog sklepa: Na predlog nadzornega sveta se za revidiranje računovodskih izkazov za leto 2010 imenuje družbo KPMG Slovenija d. o. o. Ljubljana.  

Pravico do udeležbe na skupščini in uresničevanje glasovalnih pravic imajo delničarji, njihovi pooblaščenci in zastopniki, ki so vpisani v delniško knjigo na dan, 23. avgust 2010 in najkasneje tri dni pred skupščino prijavijo svojo udeležbo.
Gradivo za skupščino vključno z Letnim poročilom in revizijskim poročilom je delničarjem na vpogled od dneva objave do dneva zasedanja skupščine v tajništvu družbe Sijaj Hrastnik d.d., vsak delavnik od 8. do 10. ure.

Morebitni nasprotni predlogi delničarjev k posameznim točkam, ki morajo biti v pisni obliki predloženi v roku 7 dni po objavi sklica na upravo družbe, bodo objavljeni skladno z 300. členom ZGD-1 na način kot ta objava.

Udeležence prosimo, da se zaradi evidence in prevzema glasovnic prijavijo v tajništvu vsaj pol ure pred zasedanjem skupščine.

